text: Beredskabsforbundet: Borgere er ikke klar i krisesituationer
  06 februar 2016 kl. 07.10
  Branden i Fredericia viser ifølge Beredskabsforbundet, at mange borgere ikke har tilstrækkelig viden om, hvad de skal gøre, når sirenerne lyder.
  Da varslingssirenerne de begyndt at hyle i Fredericia onsdag aften viste det, ifølge Beredskabsforbundet, at rigtig mange borgere ikke har kendskab til, hvordan de skal forholde sig, når der pludselig opstår en krisesituation.
  Beredskabsforbundet fortæller, at mange borgere i byen henvendte sig med spørgsmål om, hvad sirenen den egentlig betyder.
  Det får nu Beredskabsforbundet til at opfordre borgerne til, at søge mere viden, så de bliver mere parate til at kunne håndtere en situation, hvor de f.eks. skal evakueres.
  Beredskabsforbundet gør derfor opmærksom på, at det helt gratis er muligt at deltage i et kursus, hvor borgerne lærer at blive parate i en krisesituation.
  Kurset der foregår over hele landet og hedder Robust Borger.
  Robust Borger - kursusindhold:
  Hvad skal man tage med når man pludselig evakueres fra hus og hjem midt om natten?Hvad betyder sirenerne, og hvad skal jeg gøre?Hvornår skal jeg ringe 1-1-2 og hvornår skal bruge 1-1-4 for ikke at belaste alarmnettet?Hvor finder jeg beredskabsmeddelelser, og hvad betyder de?Hvordan er samfundets beredskabet opbygget, og er ressourcerne klar til store hændelser?Hvordan forebygger jeg brand, stormskader og oversvømmelser?Hvordan klare man sig selv i 72 timer, hvis Danmark lukker ned, f.eks. i forbindelse med cyberterror som rammer vand, el og varmeforsyning?Hvad gør jeg hvis dankortet ikke virker, og supermarkederne ikke åbner deres døre?Hvordan skal jeg agere i tilfælde at et terrorangreb?Kurset varer  to gange tre timer.
  
  